Вируслы гастроэнтериттың иң киң таралған сәбәпсе ҡуҙғатыусылары булып ротавирус, норовирус, аденовирус һәм астровирус тора. Ротавирус балаларҙа гастроэнтериттың иң йыш осраған сәбәбе булып тора һәм үҫешкән һәм үҫештәге илдәрҙә лә йыш осрай. Балаларҙа диарея менән сирләү осраҡтарының 70 проценты вирус инфекцияһы менән бәйле. Өлкәндәрҙә ротавирус иммунитетҡа эйә булыу арҡаһында һирәгерәк осрай. Сирҙәрҙең 18 проценты норовирус менән бәйле, ул Америкала гастроэнтериттың төп сәбәпсе ҡуҙғатыусы булып тора, был сирҙең 90 % таралыуына килтерә. Урындағы эпидемиялар ҡыҫынҡы арауыҡта, мәҫәлән, круиз судноһында, дауаханала, ресторанда ваҡыт үткәргән кешеләр төркөмөндә барлыҡҡа килеүе мөмкин. Кешеләр һауыҡҡандан һуң йоғошло булып ҡала. Балаларҙың ауырыуының 10 проценты норовирус менән бәйле.